**Greenland Travel**

Vores land er lige så stort som det er smukt. Alligevel er der ikke den by, bygd eller fårefarm som mindst én af os har været i. Kort sagt: Ingen kender Grønland bedre end os. Mindst lige så vigtigt når det gælder rejser i Arktis, så ved vi hvad man skal gøre når tingene ikke går som planlagt. Og vi garanterer at holde vores kunder fri for uforudsete udgifter på deres rejse med os. Det er dét der gør at vi kan sige at vi er den bedste rejsearrangør for alle der rejser i vores land — både fastboende og turister.

At rejse med os er mere end bare at besøge et sted. Det handler om at opleve en kultur. Vores traditioner, historier og sprog er en del af hvem vi er. Og vi er mindst lige så stolte af vores sange, vores kunsthåndværk og vores sagn som vi er af isbjergene, gletcherne og fjordene.

Hvad angår vores lands naturskønhed ønsker vi at sikre at vores børn og børnebørn også får mulighed for at opleve den. Klimaforandringerne er her, og intet sted er konsekvenserne mere synlige end i Arktis. Derfor er vi nødt til at være førende inden for bæredygtig turisme.

Men for os hander bæredygtig turisme ikke bare om mijøet. Det handler om at skabe en bæredygtig fremtid for vores land. Vi ønsker at skabe arbejdspladser til gavn for vores folk året rundt. Derfor arbejder vi målrettet på at opbygge helårsturisme. Det er også derfor vi tilbyder praktikpladser og oplærer lokale guider. Vores mål er at skabe faste arbejdspladser på tværs af byer og bygder.

Vi er 100 procent ejet af det grønlandske folk, og vi ønsker at bidrage til vores lands udvikling. Sammen med vores partnere arbejder vi for at løfte Grønland.