**Air Greenland**

Vores hjem er verdens største ø, et land kendt for sin utæmmede skønhed og sit barske klima. Her er folk afhængige af at vi bringer dem sammen, og at vi holder dem i forbindelse med omverdenen. Som vores lands nationale flyselskab opererer vi året rundt og betjener passagerer, eftersøgnings- og redningsmissioner samt levering af post og livsvigtige forsyninger. For afsidesliggende bygder og byer over hele landet er vi en livline.

Vores flåde er bygget til at flyve i det barske arktiske vejr. Vores piloter og besætninger er uddannet til at håndtere dette udfordrende miljø, og vi lover at sørge for at alle passagerer får en sikker og behagelig flyvetur. I tilfælde af dårligt vejr sørger vi for mad og drikkevarer, og om nødvendigt også overnatning, indtil vi når vores endelige destination.

Når vores fly og helikoptere stiger til vejrs i den arktiske luft, må vi gøre vores bedste for at træde varsomt på vores dyrebare jord. Klimaforandringerne er en global udfordring, men konsekvenserne mærkes særligt i vores del af verden. Derfor skal vi være frontløbere inden for bæredygtig luftfart gennem flådefornyelse, ruteplanlægning, brændstofeffektivitet, CO2-reduktion og flybrændstof fra biomasse. Hvor vi bor er flyvning en nødvendighed. Men det er bæredygtighed også.

Vores fly minder folk om hvor vi har hjemme. På væggene i kabinen ser man illustrationer af Asiaq, vinden og vejrets ånd. De turkise farver repræsenterer nuancerne i indlandsisen og isbjergene. De grå farver symboliserer de mange klipper og mineraler langs kysten. Hvor end vi flyver, er vi ambassadører for vores arv og kultur.

Men vi gør mere end bare at flyve — vi er en aktiv del af vores lokalsamfund. Vi skaber arbejdspladser, fremmer kunst og kultur, og støtter økonomien i byer og bygder. Vores mål er at gøre en forskel der rækker langt ud over lufthavnen.

Vi er 100 procent ejet af det grønlandske folk, og vi ønsker at bidrage til vores lands udvikling. Sammen med vores partnere arbejder vi for at løfte Grønland.