SLIDE 1  
Air Greenland Group  
Suliffeqarfittut tunaartarisat ilisarnaatillu nassuiaataat  
(Septembari 2023)

SLIDE 2  
**Air Greenland Group**Tunaartarisaq  
  
Nunarput tamaat nunaqarfinnit avinngarusimasuniit illoqarfissuarmut pisiniarfippassualimmut ilisimalluarparput. Kulturerput oqaluttuatoqaatitsinniit nipilersortartunut nutaajunerpaanut ilisimalluarparput. Pinngortitami arsarnerit seqernullu kaaviinnartup qinngorneri ilitsoqqussaraagut. Kangerluit sermersuullu tungaanut nunap ilusii ilisimalluarpagut. Ilassilluta aloortarnerput avissaaqqilernermilu takusseertarnerput oqaatsitsinnik atuisinnaanitsinnik ersersitseqataapput. Naatsumik oqaatigalugu: uagut Nunarput allanit ilisimaneruarput.  
  
Air Greenland Group tassaavoq Air Greenlandip, Greenland Travelip, Hotel Arcticip, World of Greenlandip Arctic Excursionsillu ataatsimoorussaat. Ataatsimoorluta angalanerit, unnuinerit, angalaarnerit aammalu misigisassarsiortitsinerit neqeroorutigisarpagut nunaqavissuniit takornarianiillu toqqagassatut siullertut inissisimarusulluta.  
  
Uatsinnut suliffeqarfittut iluanaaruteqarnissaq pingaarnerpaatut inissisimanngilaq, mannami angerlarsimaffigaarput. Siulivut maani najugaqarput kinguaagullu aamma maani peroriartorput.  
Maani suliffissaqartitseqataarusuppugut, pinngortitamik paarsilluaqataarusuppugut inuiaqatigiittullu tulluusimaarluta siunissatta qaamasuunissaa qulakkeerinneqataaffigerusullugu.  
  
Tamanna qulakkeerniarlugu suliatsinni tamani piujuartitsineq eqqarsaatigisariaqarparput. Silap pissusiata allanngoriartornera nunarsuatsinni ajornartorsiortitsivoq, taakkualu kingunerisaat pingaartumik uagut najukkatsinni Issittumi malunniuttarput. Issittumimi suut tamarmikersarinnerupput. Pinngortitamut maniguunnissaq pinngortitamilu qanoq inuunissaq maani Issittumi najugaqartuusugut misilittagaqarfigilluarparput. Siuligut avatangiisiminnut pissutsinullu atukkaminnut kinguaariinniit kinguaariinnut tulluarsartuartarsimapput. Tamannalu uagutsinnut aamma pisussaaffiliivoq. Massakkut teknologiip nalaani siumut pilersaarusiorsinnaassuserput atorlugu pinngortitamik avatangiisinillu eriaginnilluta takornarianik Nunatsinnut tikilluaqqusisarusuppugut.  
  
Inuiaqatigiinniimmi kalaallinit tamakkiisumik pigineqarpugut Nunatsinnillu ineriartortitseqataarusulluta. Ataatsimoorluta Nunarput siuarsaaqataaffigaarput.  
  
SLIDE 3  
**Air Greenland Group**Ilisarnaaterput tassaavoq aasaanerani seqernup kaaviinnarnera  
  
**Maani angerlarsimaffeqarpugut**Issittumi aasaanerani seqernup kaaviinnalertarnera takornartaanngilaq. Taamaattumik taassuma ilisarnaatitut atornera pissusissamisuuginnarpoq. Ilisarnaat seqernup sermersuarmiit nuilerneranut inuiattut erfalasutsinniittumut aamma atatipparput.

**Pinngortitap avatangiisillu ataqatigiinnerat**Aasaanerani seqernup kaaviinnalertarnera nunarsuup seqinermik kaaviilluni ingerlaarneranit pilersarpoq. Piujuartitsisumik avatangiiseqarnissamik pimoorussinerput ilisarnaatitsinni taamaasilluta ersersipparput.  
  
**Ataasiussuseq assigiinngiiaassuserlu**Ilisarnaatini tamani ilisarnaat una siammasinnerpaatut isigineqarsinnaavoq. Ilusiata ataatsimuussuseq takutippaa suliffeqarfiillu assigiinngiiaartut peqataanerat ersersillugu.

SLIDE 4  
**Air Greenland Group**logo

SLIDE 5  
**Air Greenland**Tunaartarisaq  
  
Angerlarsimaffipput tassaavoq nunarsuarmi qeqertat annersaat, nuna pinnissutsimigut pinngortitallu peqqarniissinnaasarneratigut nalleruminaatsoq. Tamaani nunallit sumulluunniit angalaniartillutik pinngitsoorsinnaanngilaatigut. Nunatsinni timmisartuutileqatigiiffittut ukioq naallugu angalasussanik sullissisarpugut, ujaasinerit annaassiniarnerillu suliarisarpagut kiisalu allakkanik nassiussanillu allanik pilersuinermut tunngasunik isumaginnittarluta. Nunaqarfinnit isorliunerusuniit illoqarfinnut tamanut nuna tamakkerlugu ataqatigiissitsisuuvugut.  
  
Timmisartuutigut Issittup silaanut naleqqussarlugit sanaajupput. Timmisartortartut sulisullu avatangiisitsinnut tulluartumik ilinniarsimasuupput ilaasuttalu toqqissisimanartumik ilorrisimaarnartumillu apuuffissaminnut apuunneqarnissaannik isumaginnittarlutik.  
Silarluttumi sapernusoqartillugu nerisaqarneq, imeruersaatit aallaqqinnissallu tungaanut unnuiffissat isumagisarpagut.  
  
Timmisartuutigut qulimiguuliutigullu Issittup silaannartaani ingerlaartillugit sapinngisarput tamaat atorlugu pinngortitamik eriaginninnissaat qulakkeerniartarparput.  
Silap pissusiata allanngoriartornera nunarsuarmi ajornartorsiortitsivoq, taakkualu kingunerisaat pingaartumik uagut najukkatsinni Issittumi malunniuttarput. Tamannalu uagutsinnut pisussaaffiliivoq silaannakkut angallannermi piujuartitsinermik tunngaveqartumik siuttuunissatsinnik, ilaatigut timmisartuutitta nutaaliaanerusunik taarsersortarnerisigut, timminermi ingerlaarfigisassat pilersaarusiornerisigut, orsussamik atuinerup pitsaasuutinneratigut, CO2-mik aniatitsinerup annikillisaavigineratigut kiisalu orsussamik mingutsitsinngitsumik atuinikkut. Nunatsinnimi silaannakkut angalasinnaaneq taamatuttaarlu piujuartitsinissamut iliuuseqarnissaq avaqqunneqarsinnaanngillat.  
  
Timmisartuutitta Kalaallit Nunaanni najugaqarnitsinnik eqqaasittuartarpaatigut.  
Timmisartut iluini iikkani takuneqarsinnaapput titartakkat oqaluttuatoqaatitsinneersut: anori silallu inua Asiaq. Qalipaatit tungujuartut sermersuup iluliarsuillu qalipaataannik ersersitsipput. Qalipaatit qaserujuttut qaarsuit sineriattalu mineraaliinik ersersitsipput. Sumulluunniimmi timmigaluaraangatta siuligut kulturerpullu sinniisuuffigisarpagut.    
  
Taamaattorli timmisartuussinerinnaq suliassarineq ajorparput, inuiaqatigiinnimi sutigut tamatigut akuuvugut. Suliffissaqartitsinerup saniatigut aamma eqqumiitsuliornermik kulturimillu siuarsaaqataasarpugut aamma nunaqarfinni illoqarfinnilu aningaasaqarnikkut iluaqusiisarluta. Siunertarisarput tassaavoq mittarfeqarfiinnaanngitsuni siammasinnerujussuarmilli sunneeqataanissarput siuarsaaqataanissarpullu.  
  
Inuiaqatigiinniimmi kalaallinit tamakkiisumik pigineqarpugut Nunatsinnillu ineriartortitseqataarusulluta. Suleqatigut peqatigalugit ataatsimoorluta Nunarput siuarsaaqataaffigaarput.

SLIDE 6  
**Air Greenland**Ilisarnaaterput tassaavoq aputip qillalaarnera  
  
**Issittup kinaassusia**Aputip qillalaarnera Issittumi silaannaap nillataarneranut avatangiisitsinnullu apummik qallersimasumut ilisarnaataavoq. Aputip qillalaarnerata pinngortitaq immikkuullarissoq takutinniartutut ippaa.  
  
**Isumannaallisaaneq pillugu ilisarnaat**Silamik peqquteqartumik unammilligaqarsinnaasaraluarluta sillimaniarnermik tatiginassusermillu salliutitsinitsinnik aputip qilaalaarnera ersersitsivoq.  
Ilisarnaatip oqaatiginiagaa tassaavoq timmisartuutileqatigiiffipput Issittumi silap pissusianut ilisimannilluarluni nalimmassallaqqissuusoq.  
  
**Aallarfissat tikiffissallu**Aputip qillalaarnerata toornertai ornitassanik takutitsiniarput, titarnerillu toornernit pilersut aallarfissanik tikiffissanillu takutitsipput. Taamaasilluta sunik suliaqarnerput ilisarnaatikkut ersersinneqarpoq.

SLIDE 7  
Logo

SLIDE 8  
Logo

SLIDE 9  
**Arctic Excursions**Tunaartarisaq  
  
Nunarput alutornartumik uumasoqarfiulluartumillu pinngortitaqarpoq. Maaniippugut takornariat nunaqavissunit takornariartissinnaatikkumallugit Nunatsinnilu immikkuullarissumik misigisaqartikkusullugit. Taamatuttaaq inuit kikkulluunniit Nunatsinni sumiluunniit najugallit takornariaqartitsinikkut suliaqarnissaannut periarfissikkusullugit.  
  
Misigisassaqartitsinissamik neqerooruteqartartut tamaasa sillimaniarnermi piujuartitsinermilu piumasaqaatit qaffasissut naapertorlugit nalilersoqqissaartarpagut. Aammali teknologiimik nunarsuullu sinneranut nittarsaassinissamut pisariaqartitaat tunniuttarlugit.  
  
Nunarput tunniussassanik ulikkaarpoq. Umiatsiani angalaarluni iluliarsuit iseqqasut isiginnaarneriniit qimusserluni misigisassarsiornernut kiisalu qulimiguulimmik sermersuaq qulaallugu angalaarnernut misigineqarsinnaapput. Aamma kaffillertuni oqaluasaattut akornanni allatulluunniit kulturitsinnik ileqqutsinnik imaqartunik misigisaqartoqarsinnaavoq. Ataasiinnarmilli qinnuigaatsigit: Tassalu sumulluunniit pigaluaruit angerlarsimaffipput paarilluassagit.  
  
Silap pissusiata allanngoriartornera nunarsuatsinnik ajornartorsiortitsivoq, taakkualu kingunerisaat pingaartumik uagut najukkatsinni Issittumi malunniuttarput. Taamaattumik takornariartitsisarnerup iluani piujuartitsisumik tunngaveqartumik siuttuunissarput pisussaaffigaarput. Tamannarpiarlu siunertaralugu misigisassat assigiinngitsorpassuit Arctic Excursions peqatigalugu saqqummiuppagut.  
  
Digitalikkuunnarli piunngilagut - inuiaqatigiinnummi sutigut tamatigut akuuvugut. Suliffissaqartitsinerup saniatigut aamma eqqumiitsuliornermik kulturimillu siuarsaaqataasarpugut, nunaqarfinni illoqarfinnilu aningaasaqarnikkut aamma iluaqusiisarluta.  
Siunertarisarput tassaavoq takornariaqarnerup tamatsinnut iluaqusiinissaa.   
  
Inuiaqatigiinnimmi kalaallinit tamakkiisumik pigineqarpugut Nunatsinnilu ineriartortitseqataarusulluta. Suleqatigut peqatigalugit ataatsimoorluta Nunarput siuarsaaqataaffigaarput.  
  
SLIDE 10  
**Arctic Excursions**Ilisarnaaterput tassaavoq arferup sarpia  
  
**Pinngortitaq uumasullu**Arferup sarpia Nunatta pinngortitarsuanut angingaartumut ilisarnaataavoq. Ilisarnaatip takornariat Nunatsinni pinngortitami tupinnaannartumi pinningaartumilu misigisaqarusussusiat eqeersartutut ippai.  
  
**Kulturikkut pingaarutaa**Arferit kulturitsinnut pingaaruteqarput. Piniartuunermut anersaallu silarsuaannut atanermut ilaalluinnartuupput. Taamaammat arferup sarpianik ilisarnaat kulturikkut kingornussatsinnik nersorinninniutaavoq.  
  
**Eriaginninneq piujuartitsinerlu**Arferup sarpiata pinngortitamik avatangiisitsinnullu eriaginninnerput piujuartitsinermillu pingaartitsinerput ersersippaa. Taamatuttaarlu uumassusillit ataqatigiiaarnerannik uumasunillu illersuinissamik pisussaaffilersimanitsinnik takutitsilluni.

SLIDE 11  
Logo

SLIDE 12  
**Greenland Travel**Tunaartarisaq  
  
Nunarput angissutsimisulli pinnertigaaq. Tamatigut Nunatsinni illoqarfiit, nunaqarfiit savaateqarfiillu arlatta ilisimasaqarfiginngikkunigit tikinnikuusimasarpaat. Tassa uagut nammineerluta Nunarput ilisimasaqarfiginerpaavarput. Issittumi angalaniartilluni pilersaarutit naatsorsuutigisatsitut ingerlanngikkaangata qanoq iliuuseqassanerluta ilisimasarparput. Aamma sullitatta naatsorsuutiginngisaminnik aningaasartuuteqalinnginnissaat qulakkeersimasarparput. Tamannalu pillugu oqarsinnaavugut Nunatsinni angalatitsivinni nunaqavissunut takornarianullu sullissisutut pitsaanerpaanik atugassaqartitsisarluta.  
  
Uagut aqqutigaluta angalaneq takusassarsiornerinnaanngilaq. Aammali kulturimik misigisaqarfiusarpoq. Ileqqugut, oqaluttuaatigut oqaatsigullu kikkuunitsinnik ersersitsisuupput. Taamaapput aamma taallaatigut nipilersukkallu, eqqumiitsulianik suliat oqaluttuatoqqallu imarisamikkut pinngortitamik avatangiiserisatsinnik oqaluttuartut.

Pinngortitami alianaalluinnartumi meeqqatta taakkualu kinguaassaasa toqqissillutik misigisaqarsinnaanissaat kissaatigaarput. Silap pissusiata allanngoriartornera maanna nunarsuatsinni atuuppoq, taassumalu kinguneri maani Issittumi takuneqarsinnaalluarput. Taamaattuminguna takornariaqarneq piujuartitsinermik tunngavilik siuttuuffigisariaqaripput.  
  
Takornariaqarneq piujuartitsinermik tunngavilik avatangiisitsinnut taamaallaat tunngasuunngilaq. Aammali Nunatta siunissami piujuartitsinermik attassinissaanut tunngassuteqarpoq. Inuiaqatigiit pillugit ukioq naallugu suliffissaqartitseqataarusuppugut. Tamannalu pillugu ukioq kaajallallugu takornariaqartitsisinnaanissaq pimoorullugu sulissutigaarput. Taamaammat suliffinnik sungiusartunut sulisoqarnissatsinnik neqerooruteqartarpugut nunaqavissunillu takornariartitsisinnaasunik ilinniartitsisarluta. Illoqarfinni nunaqarfinnilu suliffinnik ataavartunik pilersitsisinnaanissaq anguniagaraarput.

Inuiaqatigiinnimmi kalaallinit tamakkiisumik pigineqarpugut Nunatsinnillu ineriartortitseqataarusulluta. Suleqatigut peqatigalugit ataatsimoorluta Nunarput siuarsaaqataaffigaarput.

SLIDE 13  
**Greenland Travel**Ilisarnaat tassaavoq arsarnerit  
  
**Nunatsinni angalanerit**Nunatsinni arsarnerit avataanit immikkut orniginartitatut isigineqartarput. Arsarnernik ilisarnaateqarnitsigut takutinniarparput Nunatsinni angalanernik aaqqissuussisarnernut pikkorinnerpaajulluta.  
  
**Kulturitsinnut atassuteqarneq**Arsarnerit oqaluttuatoqaatitsinnut ilaalluinnarput. Ilisarnaatitsinni arsarnerit kulturitsinnik nersuiniarnermik takutitsipput.  
  
**Angalanerit piujuartitsinermik tunngavillit**Arsarnerit Issittumi pinngortitaq immikkuullarissoq minguitsorlu ersersippaat. Piujuartitsilluni misigisassarsiortitsinernut pimoorussinerput takutippaat.

SLIDE 14  
Logo

SLIDE 15  
**Hotel Arctic**Tunaartarisaq  
  
Ilulissani angerlarsimaffeqarpugut. Tamaani unnuisarfiit sisamanik ulloriartallit nunarsuarmi avannarpasinnerpaartaat ingerlapparput. Taanna tallimanik ulloriartalimmik saqqummiisarfittaqarpoq. Arsarnernik alutorsariarusuttunut arfineq-marlunnik illuaraateqarpugut, tamarmik Kangiata Sulluanut tupinnaannartunik iluliarsuallip tungaanut isikkiveqarput. Tikeraartutta siniffimminniit pinngortitaq qanimut misigisinnaavaat. Igalaarujussuit immikkuullarissumik misigisaqarnissamut periarfissaqartitsipput, tassanngaanniillu siku immamik qiteqateqartutut illuni arsarnernik ataasioqateqarnerat tupinnartoq misigineqarsinnaalluni. Tamakku tamarmik tikeraartutta Issittumi ajunnginnerpaamik misigisaqartinnissaannut nipilersoqataapput.  
  
Nerisassat oqaatsit suulluunniit paaseqatigiiffigisinnaasaraat, qujanartumillu tikeraartutta Issittumi iggavipput kulturerpullu oqaatsit inugaanni misigisinnaavaat. Nerisassaatigut takorannersuullutillu mamaqarluartuupput. Immamit qaleruallit nutaat, pinngortitami naasut immikkut peqqissaartumik toqqakkat usserneqarsinnaapput.  
  
Soorunami ukiup qanoq ilinera apeqqutaatillugu nerisassanik Nunatsinneersuinnarnik piujuartitsinermik tunngaveqartumik toqqaasarpugut. Piujuartitsineq tunngavigalugu siammasissumik eqqarsartaaseqarpugut. Unnuisarfiuterput ukiut qulit sinnerlugit CO2-mik aniatitsiffiusimanngilaq nukimmillu atuinerput annertooq seqernup nukinganit pissarsiarisarparput. Piujuartitsinermik siunertaqarnerput pinngortitamik kusanartumik allanngutsaaliukkamik takornariat misigisinnaasaannut taamaallaat tunngassuteqanngilaq. Piujuartitsinermik tunngaveqarnissamut peqqutaasut annerpaartaat tassaavoq maani uagut nammineerluta angerlarsimaffeqarnerput.  
  
Inuiaqatigiit akornanni sumiiffigisatsinni eqeersimaarluta peqataavugut. Suliffissanik pilersitseqataavugut, igasunngornianik, saqisunngornianik, saaffiginnittarfinni allaffimmilu sulisussanik ilinniartitsisarpugut sumiiffinnilu pissarititaasunik atorluaasuulluta. Allanngueqataanissamut anguniagarput unnuisarfitsinnuinnaq tunngassuteqanngilaq.

Inuiaqatigiinnimmi kalaallinit tamakkiisumik pigineqarpugut Nunatsinnillu ineriartortitseqataarusulluta. Suleqatigut peqatigalugit ataatsimoorluta Nunarput siuarsaaqataaffigaarput.  
  
SLIDE 16  
Hotel Arctic  
Ilisarnaaterput tassaavoq illuigaq  
  
**Kulturikkut pingaarutillit**Kulturitsinni illuigaq pingaaruteqarluinnartumik inissisimavoq. Apummik sermimillu illuigaq qangaanerusoq inuit ukiukkut oqquiffissatut sanasarsimavaat. Ilisarnaatitsinni illuigaq kulturikkut kingornussatsinnik nersorinninniarnitsinnut tunngassuteqarpoq, aammali tikeraanik piffissami aalajangersimasumi angerlarsimaffissaqartitsisarnitsinnik takussutissiilluni.  
  
**Issittumi inissisimaneq**Nunarput Issittup nunaatut, iluliarpassualittut apummillu qallersimasutut ilisimaneqarpoq.  
Illuigaq avatangiisinut peqqarniitsunut pinningaartunulli takussutissiivoq unnuisarfiutittalu immikkuullarissusianik ersersitsilluni.  
  
**Immikkuullarissoq assigineqanngitsorlu**Illuikkap ilisarnaatitut atorneratigut nunarsuarmi sumiluunniit unnuisarfinni assigineqannginnerput takutipparput, tamannalu tikeraartutta Issittumi immikkuullarilluinnartumik misigisaqarnissaannik naqissusiivoq.  
  
SLIDE 17  
Logo

SLIDE 18

World of Greenland  
Tunaartarisaq

Qeqertarsuup tunuani pinngortitamik pinningaartumik piorsarsimassutsikkullu eqeersimaartunik avatangiiseqarpugut. Maaniipput qaqqap sermia aajuitsoq, siku aammalu orpikkat akunnisiorfigiuminaatsut. Illoqarfeeqqami eqqissisimasumi ataqatigiinneq misigineqarsinnaavoq. Maani suna tamarmi pinngortitamut qaninnerusutut misinnarpoq, ukiorlukkaluallarpat sarfaqanngitsumiilluni imermilluunniit kuuinnartoqarani, inuit kissalaarnerat qanilaarnerallu misigisinnaallugu nunarsuarmi sumiluunniit assissaqanngilaq.

Qeqertarsuup tunuani unnuisarfiuteqarpugut, unnuisarfiit tamarmik immikkut ‘kinaassuseqartitat’. Nunaqarfinni pinngortitamilu unnuinissamut neqerooruteqarnitsigut tikeraartunut immikkuullarissumik misigisaqartitsinissamut periarfissiivugut. Tamaaniitillutik pinngortitaq kulturilu qanimut misigisinnaavaat. Nunarput tamaat timikkut qamuunalu malugisinnaavaat. Tamannarpiarlu tassa Nunatsinni nunarsuaq tamakkerlugu takornariaqartitsinermi soqutigineqartuuvoq, taannalu attakkumallugu ullut tamaasa sulisarpugut.   
  
Nunarput misigisassarsiorusuttunut nunarsuup assingani ornitassatut ersersinniarlugu sulinitsinni World of Greenland nunaqarfinni nunaqavissunik suliffissaqartitsinissamut pingaarutilittut inissisimavoq. Taamaattumik immitsinnut unammillertussatut isiginata suleqatigiittussatulli inissisimanissarput salliupparput. Nunaqavissunik suleqatiginnikkusussuserput ataqqinaatitut isigaarput, sumiiffinnimi assigiinngitsuni piginnaasat pikkoriffiillu atorluarlugit immikkuullarissunik misigisassaqartitsinissaq suleqatigiiffigerusukkatsigu.  
  
Ukioq kaajallallugu suliffissaqartitsineq Nunatta inuinut iluaqutaasoq pilersitseqataaffigerusupparput. Tamannalu siunertaralugu ukioq kaajallallugu takornarialerisinnaaneq pilersikkusupparput. Taamaattumik suliffinnik sungiusarfissaqartitsinernik periarfissiisarpugut nunaqavissunillu takornariartitsisinnaasunik takornarialerisunillu pikkorissaasarluta. Illoqarfinni nunaqarfinnilu aalaakkaasumik susassaqartitsinissaq anguniagaraarput.  
  
Iluaqutissalli aningaasaqarnermiiginnanngillat. Piujuartitsineq tunngavigalugu takornariaqarnikkut pinngortitaq kinguaariinnut tullernut ingerlateqqinniarparput. Unnuisarfiutigut seqernup nukinganiunerusoq sarfalersorneqarput, takornariaqarnerullu avatangiisitsinnut mianerisassatsinnut sunniutigisinnaasai annikinnerpaaffissaaniitsinniarsariuartarpagut. Issittumi uumassusillit ataqatigiiaarnerannik qajassuussinerput tikeraartutsinnut sunniilluarsinnaavoq, taamaasillutik angerlarunik Nunatsinni misigisatik pillugit pinngortitap paarilluarnissaanik oqariartuuteqarsinnaallutillu iliuuseqalersinnaassagamik. Taamatuttaarlu namminneq nunaminni avatangiisit paarilluarnissaannik sunneeqataasinnaalissallutik.  
  
Takornarianik akiliilluarsinnaasunik inoqatinullu akisussaassuseqartunik kajumilersitsinikkut inuuniarnermi atukkat qaffatsikkusuppagut aammalu inuusuttortagut takornariaqarnikkut siunissami aningaasarsiorsinnaanissaannut takorluuilersikkusullugit. Siunertarput tassaavoq unnuisarfiutitsinnik ingerlatsinermiit annerusumik allanngueqataasinnaanissarput.

Inuiaqatigiinnimmi kalaallinit tamakkiisumik pigineqarpugut Nunatsinnillu ineriartortitseqataarusulluta. Suleqatigut peqatigalugit ataatsimoorluta Nunarput siuarsaaqataaffigaarput.

SLIDE 19  
World of Greenland  
Ilisarnaaterput tassaavoq iluliaq  
  
**Issittumi pinngortitaq**Nunarput Issittup nunaatut, iluliarpassualittut apummillu qallersimasutut ilisimaneqarpoq.  
Ilisarnaatitsinni iluliap Nunatsinni pinnissuseq pioreersoq takutinniarpaa.  
  
**Misigisassarsiorneq ilisimasassarsiornerlu**Iluliaq misigisassanut allaanerulluinnartunut paasisassarsiornernullu atatinneqarajuttarpoq. Iluliap ilisarnaatitut atorneratigut avatangiisini najugaqarfigineqanngitsuni allaanerulluinnartunik misigisassarsiornissamut soqutiginnilersitserusuppugut.  
  
**Silap pissusia piujuartitsinerlu**Iluliap ersersippaa silap pissusiata allanngorartuunera avatangiisillu pillugit piujuartitsisumik iliuuseqartoqartariaqarnera. Taassuma ilisarnaatitut atornerani ersersikkusupparput pinngortitami ataqatigiinneq akornusernagu akisussaassuseqartumik takornariartitsinerup ingerlannissaanut pimoorussinerput.

SLIDE 20  
Logo

SLIDE 21  
Air Greenland Group  
  
Saaffissaq  
Katja Vahl  
hvh@airgreenland.gl