**World of Greenland**

Vores verden er den vilde natur og den levende kultur i Diskobugten. Det er gletschere, is og vildnis. Det er det stille liv i bygderne, der byder på et stærkt sammenhold. Og det er nærhed med naturen i de barske vintre, uden elektricitet eller rindende vand, men med mere menneskelig varme og nærvær end mange andre steder i vor tids hektiske verden. For os er det World of Greenland.

Vi driver lodges i Diskobugten, der hver har deres eget fokus og særlige identitet. Gennem at lade gæster bo hos os i bygder og i naturen vil vi give dem en dybere oplevelse end de kan få andre steder. Hos os får de lov til at leve og ånde vores natur og kultur på tætteste hold. De får Grønland ind under huden. Det er dét der skaffer international opmærksomhed om grønlandsk turisme, og det er dét vi arbejder for at skabe hver eneste dag.

Ved at sætte vores land på verdenskortet som en destination for eventyrrejser spiller World of Greenland en vigtig rolle i at skabe arbejdspladser i lokale bygder. Men vi er opmærksomme på at vores rolle er som hjælpere og ikke som konkurrenter. Vi sætter stor ære i at trække andre lokale udbydere ind på scenen gennem et tæt samarbejde, hvor vi bidrager med vores ekspertise inden for logistik og i at skræddersy oplevelser.

Vi ønsker at skabe fast arbejde til gavn for vores folk året rundt. Derfor arbejder vi målrettet på at opbygge helårsturisme. Det er også derfor vi tilbyder praktikpladser og oplærer lokale guider og serviceøkonomer. Vores må er at skabe fast beskæftigelse på tværs af byer og bygder.

Fordelene rækker ud over vores lokale økonomi. Bæredygtig turisme er med til at sikre at vores miljø bevares for de kommende generationer. Vores lodges får det meste af deres strøm fra solpaneler, og vi arbejder på at begrænse deres indvirkning på vores ømtålelige omgivelser. Gennem at formidle hvor vigtigt det er at bevare vores arktiske økosystem kan vi inspirere vores gæster til at blive fortalere for vores land selv efter at de er rejst hjem. På den måde kan vores besøgende blive ambassadører der arbejder for at beskytte vores miljø i deres egen del af verden.

Ved at tiltrække højtbetalende og socialt ansvarlige turister ønsker vi at hæve levestandarden og inspirere vores unge mennesker til en fremtid hvor turismen udgør en betragtelig del af vores lands økonomi. Vores mål er at gøre en forskel langt ud over vores lodges.

Vi er 100% ejet af det grønlandske folk, og vi ønsker at bidrage til vores lands udvikling. Sammen med vores partnere arbejder vi for at løfte Grønland.