**Air Greenland Group**

Fra de afsides bygder til butikkerne i centrum kender vi vores land. Fra de ældgamle sagn til de nyeste bands kender vi vores kultur. Fra nordlyset til midnatssolen kender vi vores natur. Fra fjordene til indlandsisen kender vi vores landskab. Fra aluu til takuss taler vi vores sprog. Kort sagt: Ingen kender Grønland bedre end os.

Air Greenland Group er sammenslutningen af partnerne Air Greenland, Greenland Travel, Hotel Arctic, World of Greenland og Arctic Excursions. Sammen udbyder vi flyrejser, overnatning, ture og oplevelser. Vi arbejder for at være det naturlige førstevalg for både fastboende og turister.

Grunden til at vi vil være først rækker ud over forretning og profit. Det her er vores hjem. Det er her vores forfædre boede, og det er her vores børn vokser op. Vi vil sikre os at der er arbejdspladser, at vores natur består, og at vi kan være en stolt nation med en lys fremtid.

For at det kan ske, bliver bæredygtighed nødt til at være en del af alt hvad vi gør. Klimaforandringerne er en global udfordring, men konsekvenserne mærkes særligt i vores del af verden. Intet sted er det mere synligt end i Arktis. Men hvis nogen ved hvordan man lever i pagt med naturen, sammen med naturen, som en del af naturen, så er det os. Vores folk har tilpasset sig moderne tider i generation efter generation. Nu er det vores tur til at gøre det samme. Med nyskabende teknologi og langsigtet planlægning må vi sørge for at beskytte miljøet når vi byder folk velkommen til vores hjem.

Vi er 100 procent ejet af det grønlandske folk, og vi ønsker at bidrage til vores lands udvikling. Sammen arbejder vi for at løfte Grønland.